Man kritiek ná skote klap by Centurion-winkelsentrumArgieffoto (Foto: imgkid.com) ŉ Veiligheidswag is in ŉ ernstige toestand na die hospitaal gehaas nadat hy Sondagmiddag tydens ŉ rooftog by die Forest Hill-winkelsentrum in Centurion in die bolyf geskiet is. Die voorval het glo by ŉ Vodacom-winkel in dié sentrum plaasgevind. Annine Siddall, ER24-woordvoerder, sê die man was glo in die parkeerterrein met die aankoms van die nooddienste. Ná hy gestabiliseer is, is die man na ŉ nabygeleë hospitaal geneem vir dringende mediese behandeling. Dit is in dié stadium nie seker of enigiets in die voorval gesteel is nie. Die polisie kon nie onmiddellik vir kommentaar bereik word nie.